# Calmann-Lévy

Calmann-Lévy és una editorial francesa fundada el 1836 per Michel Lévy (1821–1875) amb el nom de Michel Lévy frères. El seu germà Kalmus «Calmann» Lévy (1819–1891) s'hi va incorporar el 1844.

## Història

Després de la mort de Michel el 1875, Calmann es va convertir en l'únic propietari i l'empresa va passar a anomenar-se Calmann-Lévy. Poc abans de la seva mort, va formar amb els seus tres fills una societat.
El 1875, l'empresa era una de les principals editorials d'Europa i va publicar la majoria dels autors francesos importants de la segona meitat del segle xix, com Honoré de Balzac, Charles Baudelaire, René Bazin, Gabriele D'Annunzio, Alexandre Dumas, Gustave Flaubert, Victor Hugo, Alphonse de Lamartine, Ernest Renan, George Sand o Stendhal. El 1891 va publicar les memòries de Charles Maurice de Talleyrand-Périgord, i el 1893 les memòries d'Alexis de Tocqueville. El 1893, Calmann va ser succeït pels seus fills Georges, Paul i Gaston, que van publicar autors com Anatole France, Pierre Loti i Marcel Proust.
Durant l'ocupació nazi de França, Gaston Lévy va ser arrestat i l'empresa editorial, dirigida pels alemanys, va passar a anomenar-se el 1943 Éditions Balzac. Després de l'alliberament de París, la companyia va ser dirigida per Léon Pioton. Entre els autors editats a la postguerra hi figuren Arthur Koestler, Elia Kazan, Anne Frank, i més endavant Donna Leon, Nicolas Hulot, Patricia Cornwell i Guillaume Musso, entre d'altres.
Des de 1993, Calmann-Lévy és propietat de l'editorial Hachette que al seu torn és propietat de Lagardère Group.

## Referències

* 1 2 «CALMANN-LEVY'S DEATH.». , 05-07-1891.
* ↑ «La fulgurante saga familiale des frères Levy, inventeurs de l’édition moderne» (en francès). [Consulta: 20 maig 2023].
* ↑ «CALMANN LEVY, Kalmus Lévy dit — - Juliette Drouet, Lettres à Victor Hugo». [Consulta: 20 maig 2023].
* ↑ «TALLEYRAND'S MEMOIRS.; MEMOIRS OF THE PRINCE DE TALLEYRAND. Edited with a preface and notes by the Duo de Broglie of the French Academy. Translated by Mrs. Angus Hall. Vol. IV. G.P. Putnam's Sons. New-York and London. 1891. MEMOIRES DU PRINCE DE TALLEYRAND. Publies avec une preface el des notes par le Duo de Broglie dedl'Acadmie Francaise, IV. Paris: Calmann-Levy. Editeur: 1891. New-York: Boston.» (en anglès). The New York Times, 20-12-1891. ISSN: 0362-4331.
* ↑ «DE TOCQUEVILLE MEMOIRS; AMERICA, LOUIS PHILIPPE, AND LOUIS NAPOLEON. SOUVENIRS DE ALEXIS DE TOCQUEVILLE. Publies par le Comte de Tocqueville. Paris; Calmann Levy. New-York; Amblard & Meyer Brothers.» (en anglès). The New York Times, 02-04-1893. ISSN: 0362-4331.
* ↑ «CALMANN-LEVY, 77, PUBLISHER, IS DEAD; Head of the House Which First Printed Works of Anatole France Succumbs in Paris» (en anglès). The New York Times, 10-02-1937. ISSN: 0362-4331.
* ↑ «Letter from Gaston Calmann-Lévy to Marcel Proust, 25 June 1918». www.library.illinois.edu. University of Illinois Library. [Consulta: 2 novembre 2020].
* 1 2 Mollier, Jean-Yves. Michel & Calmann Lévy: Ou la naissance de l'édition moderne 1836-1891 (en francès). Calmann-Lévy, 2014. ISBN 978-2-7021-5100-6.

## Enllaços externs

* Une Aventure d'éditeurs au XIXe siècle: Michel et Calmann Lévy (catàleg de l'exposició de 1986, Biblioteca Nacional de França)